[{"text_idx": "#000002", "text": "Yu Tao diris, ke kvankam la epidemio malhelpas la vivon, tamen esperantistoj c\u0302iam povas venki malfacilojn kun solidareco. La Komuna Seminario estas unu el la plej konataj junularaj Esperanto-arang\u0302oj en la azi-pacifika regiono. Per c\u0302i tiu KS, oni esperas kaj kredas, ke ili povos vidi la vidpunktojn, sintenojn kaj entreprenemon de aziaj junuloj. Por la estonteco kaj disvolvig\u0302o de Azio, oni devas konstrui komunumon kun komunaj celoj kaj aspiroj por kunlaboro."}, {"text_idx": "#000003", "text": "Cao Shengqiang diris, ke Zaozhuang-a Universitato estas la nura universitato en C\u0302inio, kiu havas Esperanto-fakon, kaj en g\u0302i ankau\u0306 trovig\u0302as la plej granda Esperanto-muzeo en Azio. Li esperis, ke la partoprenantoj plene uzu la platformon de KS por antau\u0306enigi la inters\u0302ang\u0302ojn de ideoj kaj scioj, kaj enmeti novajn ideojn en la evoluo de Esperanto."}, {"text_idx": "#000004", "text": "En la dutaga KS, okazis junulara forumo, prezentado pri junulara movado, prezentado de foto-konkurso \"Mia rakonto pri C\u0302inio\", paroliga kurseto por komencantoj, filmetoprezentado kaj mallongaj prelegoj."}, {"text_idx": "#000006", "text": "En sia konkluda parolado por KS, Wang Hanping diris, ke c\u0302iuj konservu la amikecon alportitan de Esperanto, oni povas profunde esplori la kernan valoron de Esperanto kaj vere farig\u0302i la disvastiganto, heredanto kaj pioniro de Esperanto-kulturo."}, {"text_idx": "#000007", "text": "Nisinaga Atusi esprimis sian dankon al la organizantoj pro la aktiva organizado de c\u0302i tiu evento. Dum KS li vidis multajn junajn esperantistojn, kiuj uzis Esperanton por kunhavigi siajn ideojn, kio montris la aktivecon de la azia junulara Esperanto-movado. Li esperas, ke asocioj kaj gejunuloj el diversaj landoj dau\u0306re klopodu por antau\u0306enigi la pluan disvolvig\u0302on de Esperanto en Azio."}]